Küll on mõnus kui väljas on nii soe....    Mina olen aga endiselt sellel lainel, et võiks koju kogunenud lõngu asjadeks vormida. Juba ammu on mul mõlkunud peas mõte  pesulõksukoti heegeldamisest. Otsisin omavahel sobivad lõngad välja ja hakkasin pihta. Poole töö pealt vaatasin, et liiga ilus tuleb ning pesulõksukotist sai lihtsalt kott.    Sees on valge vooder ja sinine lukk   Voodririiet ei hakanud ostma, leidsin kodust ühe sobiva. Sangasid ja lukku poes valides arvasin millegi pärast, et lukk võiks sinist värvi olla, et sobib kott värviga kokku. Seda, et valge voodriga valge lukk paremini sobiks, hakkasin vaatama alles siis, kui luku õmblemiseni jõudsin     Päikest!